CELEX: 62013CA0307
Language: et
Date: 2014-07-10 00:00:00
Title: Kohtuasi C-307/13: Euroopa Kohtu (seitsmes koda) 10. juuli 2014 . aasta otsus (Helsingborgs tingsrätt’i eelotsusetaotlus – Rootsi) – kriminaalasi Lars Ivanssoni, Carl-Rudolf Palmgreni, Kjell Otto Pehrssoni, Håkan Rosengreni süüdistuses (Eelotsusetaotlus — Siseturg — Direktiiv 98/34/EÜ — Artikli 8 lõike 1 kolmas lõik — Tehnilistest standarditest ja eeskirjadest teatamise kord — Mõiste „tehnilised eeskirjad”  — Munakanad — Tehniliste eeskirjade jõustumiseks algselt planeeritud rakendamise ajakava lühendamine — Teatamise kohustus — Tingimused — Lahknevad keeleversioonid)

15.9.2014   
            
            
               ET
            
            
               Euroopa Liidu Teataja
            
            
               C 315/17
            
         Euroopa Kohtu (seitsmes koda) 10. juuli 2014. aasta otsus (Helsingborgs tingsrätt’i eelotsusetaotlus – Rootsi) – kriminaalasi Lars Ivanssoni, Carl-Rudolf Palmgreni, Kjell Otto Pehrssoni, Håkan Rosengreni süüdistuses
   (Kohtuasi C-307/13) (1)
   
   ((Eelotsusetaotlus - Siseturg - Direktiiv 98/34/EÜ - Artikli 8 lõike 1 kolmas lõik - Tehnilistest standarditest ja eeskirjadest teatamise kord - Mõiste „tehnilised eeskirjad” - Munakanad - Tehniliste eeskirjade jõustumiseks algselt planeeritud rakendamise ajakava lühendamine - Teatamise kohustus - Tingimused - Lahknevad keeleversioonid))
   2014/C 315/24
   Kohtumenetluse keel: rootsi
   
      Eelotsusetaotluse esitanud kohus
   
   Helsingborgs tingsrätt
   
      Põhikohtuasja menetluse pooled
   
   Lars Ivansson, Carl-Rudolf Palmgren, Kjell Otto Pehrsson, Håkan Rosengren
   
      Resolutsioon
   
   
               1.
            
            
               Kuupäev, mille siseriiklikud ametiasutused lõpuks kehtestasid sellise siseriikliku meetme jõustumiseks, nagu on kõne all põhikohtuasjas ja milles nähakse ette munakanade pidamine linnukasvatussüsteemis, mis vastab nende vajadustele pesade, õrte ja liivavannide osas ning mille eesmärk on hoida kanade suremust ja käitumishäireid võimalikult madalal tasemel, tuleb edastada Euroopa Komisjonile, nagu on ette nähtud Euroopa Parlamendi ja nõukogu 22. juuni 1998. aasta direktiivi 98/34/EÜ, millega nähakse ette tehnilistest standarditest ja eeskirjadest ning infoühiskonna teenuste eeskirjadest teatamise kord (muudetud Euroopa Parlamendi ja nõukogu 20. juuli 1998. aasta direktiiviga 98/48/EÜ), artikli 8 lõike 1 kolmandas lõigus, juhul kui kõnealuse siseriikliku meetme rakendamise ajakava on tegelikult muudetud ja kui see on oluline; seda asjaolu peab kontrollima eelotsusetaotluse esitanud kohus.
            
         
               2.
            
            
               Juhul kui siseriikliku tehnilise eeskirja rakendamise ajakava lühendamisest tuleb Euroopa Komisjonile teatada, nagu direktiivi 98/34 (muudetud direktiiviga 98/48) artikli 8 lõike 1 kolmandas lõigus on ette nähtud, siis teatamata jätmise korral ei ole kõnealune siseriiklik meede kohaldatav, nii et sellele ei saa isikute vastu tugineda.
            
         
      (1)  ELT C 215, 27.7.2013.